গ্র্যামি জিতলেন দলাই লামা

ওয়েব ডেস্ক: ৯০ বছর বয়সে গ্র্যামি পুরষ্কার (Grammy Awards 2026) পেলেন বৌদ্ধধর্মগুরু দলাই লামা (Dalai Lama)। লস অ্যাঞ্জেলসের অনুষ্ঠানে তাঁর হাতে উঠল বেস্ট অডিওবুক, ন্যারেশন অ্যান্ড স্টোরিটেলিং রেকর্ডিংয়ের সম্মান। এই পুরস্কার ঘোষণা হয় প্রি-টেলিকাস্ট রাউন্ডে, যা ইউটিউবে লাইভস্ট্রিম করা হয়েছিল। উপস্থিত ছিলেন না দালাই লামা, তাঁর হয়ে মঞ্চে ট্রফি গ্রহণ করেন গায়ক-গীতিকার রুফাস ওয়েনরাইট (Rufus Wainwright)।

তিব্বতি আধ্যাত্মিকতার রাজদূত হিসেবে যিনি বিশ্বমঞ্চ দাপিয়ে বেড়িয়েছেন, সেই দলাই লামার ৯০ বছর বয়সে এসে এমন আন্তর্জাতিক মিউজিক স্বীকৃতি নিঃসন্দেহে ঐতিহাসিক।তাঁর অ্যালবাম ‘মেডিটেশনস: দ্য রিফ্লেকশনস অফ হিজ হোলিনেস দ্য দালাই লামা’-এর জন্য ২০২৬ সালে গ্র্যামি জিতলেন তিনি। গ্র্যামি পুরষ্কারে অ্যালবামটি সেরা অডিও বুক, ন্যারেশন এবং স্টোরি টেলিং রেকর্ডিং বিভাগে গ্র্যামি জিতেছে দলাই লামার মেডিটেশনের অ্যালবামটি।